# Z A P I S N I K

sa **5. sjednice** Općinskog vijeća Općine Posedarje

održane **25.01. 2018.g.** u prostorijama Općine Posedarje s početkom u 18,00 sati,

NAZOČNI članovi Općinskog vijeća: Marin Galić (u daljnjem tekstu PREDSJEDATELJ),

Linda Šalina, Ivan Klanac, Ivica Klanac, Dražen Dežmalj, Ivica Zurak,

Marko Brala, Luka Breulj, Mate Lerga, Boris Magaš, Josip Rončević i Ivica Predovan..

NENAZOČNI članovi Općinskog vijeća: Josip Bertović.

OSTALI nazočni: Ivica Klanac (načelnik Općine Posedarje), Marija Crnjak (zamjenica Načelnika),

Ana Kajtazi (Pročelnik JUO –a) i Marina Šimurina (zapisničar).

PREDSJEDATELJ otvara 5. sjednicu Općinskog vijeća Općine Posedarje, pozdravlja sve prisutne

te priopćava da je na sjednici prisutno 12 vijećnika pa se odluke mogu pravovaljano donositi.

Prije izglasavanja zapisnika sa 4. sjednice Općinskog vijeća postavlja pitanje primjedbi na zapisnik.

Vijećnik Ivica Predovan daje tri primjedbe na zapisnik: Na petoj stranici zapisnika, zadnji pasos,

umetnuta je greškom rečenica „u ležeće policajce u iznosu od 5.000,00 kn a za isti iznos umanjiti

stavku nerazvrstane ceste“ ostala od amandmana vijećnika Ivice Zurka te je treba ukloniti. Također,

šesta stranica zapisnika, predzadnji pasos, kad sam postavio upit o ukrašavanju Slivnice Donje

za nadolazeće blagdane, nedostaje odgovor načelnika općine da će Slivnica Donja, u dogovoru

sa Lampadinom d.o.o., biti ukrašena koliko se može. I zadnja primjedba, u raspravljanju oko

proračuna, upitao sam načelnika koliko je ostalo od planiranih sredstava za nerazvrstane ceste te

dobio odgovor od istog o sredstvima u iznosu od 200.000,00 kn. Zatim sam zatražio da se

betoniraju nerazvrstane ceste te dobio obećanje načelnika o asfaltiranju istih. Molim da navedeno

uđe u zapisnik jer nedostaje u istom.

IVICA KLANAC (načelnik): Dogovor je bio, te je Lampadina obećala da će postaviti ukrase. Mi

nismo nakon toga vršili kontrolu gdje je što postavljeno. Lampadina radi bez natječaja ali to će

se promijeniti, ići će natječaj.

IVICA PREDOVAN: Niti jednog ukrasa nije bilo u Slivnici Donjoj.

IVICA KLANAC (načelnik): Ubuduće će svaki vijećnik ili mjesni odbor dostaviti lokacije i broj

ukrasa, tako ćemo ukrasiti sva mjesta.

Također, po primjedbi zamjenice načelnika Marije Crnjak kod citata u zapisniku „IVICA KLANAC: Sve je dogovoreno sa Lampadinom. Radi se cijelo vrijeme samo zbog financijske situacije nismo mogli nabaviti više ukrasa. Ide vodovodni ogranak u Brkljačama i Žunićima.“, iza imena nedostaje riječ načelnik

PREDSJEDATELJ stavlja zapisnik, sa predočenim primjedbama, sa 5. sjednice Općinskog vijeća

Općine Posedarje na glasovanje.

Zapisnik je usvojen sa 12 glasova za, 0 glasova protiv i 0 glasom suzdržanim - jednoglasno.

PREDSJEDATELJ čita prijedlog dnevnog reda te istog stavlja na glasovanje.

Sa 12 glasova za, 0 glasom protiv i 0 glasom suzdržanim - jednoglasno usvojen je slijedeći:

**DNEVNI RED:**

1. Odluka o izmjenama i dopunama Statuta Općine Posedarje;
2. Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Posedarje;
3. Odluka o izboru prinudnog upravitelja za stambene zgrade na području Općine Posedarje za koje su(vlasnici) zajedničkih djelova nisu osigurali upravitelja;
4. Mještani Podgradine: spomen ploča za poginule branitelje i civile iz Podgradine;
5. Marin Zurak, Posedarje: pomoć pri kupnji senzora;
6. Sustav uređenja groblja - rasprava;
7. Zakup poslovnog prostora \*73 k.o. Vinjerac – rasprava;
8. Razno.

Ad. 1. ) Prelazi se na prvu točku dnevnog reda

ANA KAJTAZI: Radi se o izmjenama i dopunama Zakona o lokalnoj i područnoj (regionalnoj) samoupravi te je Statut trebalo uskladiti sa zakonom.

IVICA PREDOVAN: Imam amandman na članak 4. prijedloga koji glasi „U članku 20. stavak 2. mijenja se i glasi : „Prijedlog za raspisivanje referenduma radi opoziva općinskog načelnika i njegovog zamjenika može podnijeti najmanje 20% ukupnog broja birača upisanih u popis birača Općine i 2/3 članova općinskog vijeća.“ Moj amandman je taj da raspisivanje navedenog referenduma može podnijeti najmanje 20% ukupnog broja birača upisanih u popis birača Općine ili 2/3 članova općinskog vijeća.

IVAN KLANAC: Treba vidjeti kako stoji u zakonu, da li se može mijenjati.

ANA KAJTAZI: Da, ovako proizlazi da referendum mogu raspisati samo zajedno 20% ukupnog broja birača i 2/3 članova općinskog vijeća. Ovo se može promijeniti, može pisati ili.

PREDSJEDATELJ: Svi se slažemo sa tim prijedlogom, predlažem glasovanje.

**Predsjedatelj stavlja Odluku o izmjenama i dopunama Statuta Općine Posedarje na glasovanje. Odluka je usvojena sa 12 glasova za, 0 glasova protiv i 0 glasom suzdržanim-jednoglasno.**

Ad. 2. ) Prelazi se na drugu točku dnevnog reda

ANA KAJTAZI: Prijedlog odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Posedarje je dostavljen od strane Čistoće d.o.o. Zadar i tu nema prostora za izmjene. Ukratko, od 01. veljače 2018.g. obvezni smo odvajati otpad. Čistoća d.o.o. Zadar nije osigurala uvjete za navedenu obvezu jer nema sredstva za kupnju kanti svim općinama, tako da će Općina Posedarje nabaviti kante preko natječaja Fonda za zaštitu okoliša kako bi se otpad mogao odvajati. To je financiranje u iznosu od 85% od strane Fonda i 15% od strane Općine Posedarje. Znači, tek kad se nabave kante ići će odvajanje otpada.

DRAŽEN DEŽMALJ: Čistoća d.o.o. naplaćuje uslugu a drugi im rade infrastrukturu?! Da li ima prostora da se taj trošak nekako uklopi ili ustupi kao dio potraživanja sa obvezama prema Čistoći ?

ANA KAJTAZI: Ne, i ostale općine sa sufinanciranjem od 15% će ići preko Fonda.

IVAN KLANAC: Odvajanje papira i plastike, da li će biti kakva subvencija za odvajanje?

ANA KAJTAZI: Odvajanje je obveza.

IVAN KLANAC: Mislim, da li će biti jeftinije? Rečeno je, kako se radi o odvajanju i recikliranju, da će računi za građane biti umanjeni.

IVICA ZURAK: Da li je bila Skupština Čistoće d.o.o.? Trebalo bi na skupštini postaviti pitanje.

IVICA KLANAC (načelnik): Ne, bile su skupštine Liburnije i Vodovoda, radilo se o izmjenama članova.

DRAŽEN DEŽMALJ: Pretpostavljam da su zajedničke kante za više stambene zgrade, što je sa domaćinstvima?

ANA KAJTAZI: Svako domaćinstvo će dobiti svoje kante.

JOSIP RONČEVIĆ: Na koliko lokacija će biti postavljene kante?

ANA KAJTAZI: Nema lokacija, svatko domaćinstvo će dobiti po tri kante.

MARKO BRALA: Da li ovako i ostale općine funkcioniraju ili će neke općine dobiti kante?

ANA KAJTAZI: Mi smo u kontaktu sa ostalim općinama, dobivamo informacije, i za sada sve općine idu na ovaj način, preko Fonda.

MARKO BRALA: I trebalo bi svim općinama isto, ipak smo mi i dioničari Čistoće d.o.o..

PREDSJEDATELJ: Biti će tu mnogih problema, ništa nije do kraja definirano. Za informaciju samo, razbijene kante se mijenjaju u Čistoći d.o.o. i to besplatno ako ih korisnici sami odnesu u Čistoću d.o.o., a ako Čistoća d.o.o. sama korisniku donese kantu naplaćuje iznos od 70,00 kn.

MARKO BRALA: Što je sa reciklažnim dvorištem?

IVICA KLANAC (načelnik): Tražimo ponude za projekte kako bi se mogli javiti na natječaje. Naš problem je i indeks razvijenosti, 5, dobivamo manja sredstva.

ANA KAJTAZI: Odvojeno prikupljanje otpada velik je problem i neophodna je edukacija. Preko LAG Bure prijaviti ćemo se na izobrazbu za edukaciju.

MARKO BRALA: Otpad je veliki problem ali i veliki kapital. Ako se želimo baviti turizmom moramo se educirati, nemamo izbora jer je sve usko vezano.

PREDSJEDATELJ: Predlažem glasovanje.

**Predsjedatelj stavlja Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Posedarje na glasovanje. Odluka je usvojena sa 12 glasova za, 0 glasova protiv i 0 glasom suzdržanim-jednoglasno.**

Ad. 3.) Prelazi se na treću točku dnevnog reda

ANA KAJTAZI: Po zakonu suvlasnici moraju osigurati upravitelja zgrade a ako to nisu uradili

onda je jedinica lokalne samouprave dužna izabrati prinudnog upravitelja za stambene zgrade.

MARKO BRALA: Koliko imamo zgrada?

ANA KAJTAZI: Ne radi se samo o zgradama u vlasništvu općine, nego o svim više stambenim

zgradama bez obzira na vlasnika.

IVICA PREDOVAN: Koji je limit kubikaže zgrade?

ANA KAJTAZI: Neovisno o kubikaži. Više stanova, više vlasnika.

IVAN KLANAC: Pričuva se plaća po kvadraturi stana.

JOSIP RONČEVIĆ: Općina to mora uraditi po zakonu ali što općina dobije a što gubi s tim?

ANA KAJTAZI: Općina nema obveze plaćati upravitelja nego samo imenuje prinudnog upravitelja.

Stanari uvijek mogu izabrati upravitelja po svojoj želji a zgrada mora imati osiguranje i pričuvu za

plaćanje štete.

Predsjedatelj stavlja Odluku o izboru prinudnog upravitelja za stambene zgrade na

području Općine Posedarje za koje su(vlasnici) zajedničkih dijelova nisu osigurali upravitelja

na glasovanje. Odluka je usvojena sa 12 glasova za, 0 glasova protiv i 0 glasa

suzdržana – jednoglasno.

Ad. 4.) Prelazi se na četvrtu točku dnevnog reda

PREDSJEDATELJ: Borislav Perica, u ime mještana Podgradine, poslao je dopis o spomen-

ploči u Podgradini nakon usvajanja proračuna tako da o istom možemo samo raspravljati.

DRAŽEN DEŽMALJ: To je potpisala samo jedna osoba, nisu mještani.

IVAN KLANAC: Sličan zahtjev postojao je i prije, za mandata Ivice Juričevića. Tada su se tražile

tri spomen ploče i to za branitelje u ratu, civile i umrle branitelje nakon rata.

LINDA ŠALINA: Prije 15-tak godina, po zahtjevu tadašnjeg vijećnika Mladena Nekić napravljen je

idejni projekt za spomenik na Gradini.

DRAŽEN DEŽMALJ: Podgradina je dala žrtve i trebala bi imati mjesto za spomen.

IVICA KLANAC (načelnik): Svako mjesto bi to trebalo imati. Treba izraditi idejni

projekt, dokumentaciju.. Treba naći lokaciju i predvidjeti iznos za sve. Sad spomen odajemo na

grobljima, na centralnim križevima.

IVAN KLANAC: Treba naći mjesta za počast svim poginulim.

PREDSJEDATELJ: Predlažem da vijećnici iz Podgradine do kraja godine nađu lokaciju i pripreme

idejno rješenje za spomen obilježje u Podgradini, kako bi mogao zahtjev mještana ući u Proračun

Općine Posedarje za 2019.g.

Ad. 5.) Prelazi se na petu točku dnevnog reda

IVICA KLANAC(načelnik): Radi se o djetetu koje boluje od dijabetesa tipa 1 i neophodni su mu

senzori za očitovanje visine šećera. Svaki senzor traje 14 dana, što za godinu iznosi 26 senzora a

cijena iznosi 60 eura po senzoru. Senzore ne pokriva HZZO.

LINDA ŠALINA: Nemamo što raspravljati kad se radi o bolesti djeteta.

JOSIP RONČEVIĆ: Ovo treba podržati.

Predsjedatelj stavlja Odluku o odobrenju sredstava za financijsku pomoć obitelji Zurak Marina

za kupovinu 26 senzora za kontrolu dijabetesa djeteta na glasovanje. Odluka je usvojena sa

12 glasova za, 0 glasova protiv i 0 glasa suzdržana - jednoglasno

Ad. 6.) Prelazi se na šestu točku dnevnog reda

PREDSJEDATELJ: Održan je radni sastanak između mene, Linde Šaline, Borisa Magaša i načelnika

na kojem smo raspravljali o grobnim mjestima i naplati. Mišljenja smo da za stare grobove grobna

naknada treba iznositi po ukopnom mjestu i to jedno ukopno mjesto 100,00 kn godišnje a dva

ukopna mjesta 150,00 kn godišnje.

IVAN KLANAC: Ukop sad košta 800,00 kn.

IVICA KLANAC (načelnik): To je rezultat što nije prihvaćena odluka o visini grobne naknade s

kojom smo planirali plaćati ukopnike. Za nove grobove predložili smo naknadu i to za tri ukopna

mjesta 150,00 kn a za šest ukopnih mjesta 200,00 kn. Za ukop nam trebaju četiri čovjeka, prijevoz,

ukop...

ANA KAJTAZI: Koncesije su ukinute. Po novom zakonu poslove ukopa obavlja pogrebno

poduzeće. Grobna naknada će ići za održavanje groblja. Imamo odluke, zakonski smo „pokriveni“.

DRAŽEN DEŽMALJ: Pokriveni smo zakonom a plaća se na crno?!

ANA KAJTAZI: To rade obitelji, one biraju tko će izvršiti ukop.

JOSIP RONČEVIĆ: Da li općina može vršiti ukop?

ANA KAJTAZI: Samo komunalno poduzeće može to raditi a mi ga nemamo.

IVICA KLANAC (načelnik): Moramo pričekati novi zakon.

IVICA PREDOVAN: Podsjetite me kako se zvala točka dnevnog reda?

IVAN KLANAC: Odluka o visini grobne naknade.

IVICA PREDOVAN: Očekivao sam više od dva zamišljena radnika koja odrađuju pogrebne usluge.

Bio sam protiv takve odluke jer ona mora imati više članaka za definiranje : tko su ti ljudi, kakva

je uniforma, koje vozilo...

IVICA KLANAC (načelnik): Bit će objašnjeno sve što naknada pokriva.

BORIS MAGAŠ: Da li je popis groblja gotov u općini?

ANA KAJTAZI: Grobni očevidnik je pri kraju.

BORIS MAGAŠ: Tko je vlasnik čestice na kojoj se nalazi groblje u Vinjercu?

IVICA KLANAC (načelnik): U Vinjercu je vlasnik općina a u Posedarju Republika Hrvatska.

Pokrenuli smo proces vraćanja vlasništva tako da možemo ići na projekt uređenja groblja.

PREDSJEDATELJ: Predlažem da o ovoj točki uređenja groblja i naplati grobne naknade

raspravljamo nakon što na snagu stupi novi Zakon o grobljima. Znat ćemo više.

Ad. 7.) Prelazi se na sedmu točku dnevnog reda

IVICA KLANAC(načelnik): Stigla je molba Josipe Dadić da im dopusti daljnji zakup korištenja

poslovnog prostora u Vinjercu. Također, stigla je i peticija mještana za isto. Po dokumentaciji koju

imamo ugovor o zakupu istekao je 2002.g. a pok. Josip Dadić je zatražio produženje istog. Zakup je bio

180,00 kn mjesečno. Dobio je odgovor da će nakon renoviranja prostora biti objavljen novi natječaj

za zakup. Natječaj više nije objavljen a pok. Josip Dadić je i dalje koristio prostor. Uredno je plaćao

naknadu, porez na tvrtku, zakup terase... Prostor treba urediti, kompletno renovirati i raspisati natječaj.

Moj prijedlog je minimalno 25 000 eura za uređenje te zakup od 10 godina. Također minimalno

plaćanje zakupnine u iznosu od 500,00 kn mjesečno i uvjet da zaposleni ostanu. Mislim da je

Josipa neiskusna ali nužno je i uređenje prostora. Natječaj mora ići.

LINDA ŠALINA: Tamo nema posla nego preko ljetne sezone, mislim da je zakup od 500,00 kn previše.

IVAN KLANAC: Sad nema nikog u Vinjercu.

MATE LERGA: Neka plaća 500,00 kn zakupnine ljeti a preko zime manji iznos.

BORIS MAGAŠ: Ne znam koliko se može zaraditi a moj prijedlog je da se obitelji Dadić pomogne

dok gospođa ne ispuni uvjete za mirovinu. Da li vijeće može izglasati da se obitelji Dadić pomogne?

ANA KAJTAZI: To je poslovni prostor u vlasništvu jedinice lokalne samouprave i po zakonu

treba natječaj.

BORIS MAGAŠ: Koliko se javnih površina u općini naplati?! Netko plaća a netko ne mora plaćati.

IVICA KLANAC (načelnik): Svi su dobili opomene. Onome tko se ogluši ide ovrha.

IVICA PREDOVAN: Da li smo 100% sigurni da je to vlasništvo Općine Posedarje? Uvijek smo uvjereni

u vlasništvo a onda izgubimo tužbe. Tako je bilo i sa HAC-om.

IVAN KLANAC: Trebamo pomoći u zakonskim okvirima.

DRAŽEN DEŽMALJ: Zakonski je natječaj.

IVICA KLANAC: Načelnik je rekao da će se u natječaj staviti da se radnici zadrže.

IVICA KLANAC (načelnik): Vi donosite odluku a ja odgovaram za istu. Želim da sve bude po zakonu.

IVAN KLANAC: Kafić bi radio samo ljeti. Zimi nema zarade za pokrivanje troškova.

DRAŽEN DEŽMALJ: Kakvi su sanitarni uvjeti za rad?

IVAN KLANAC: Postoje uvjeti.

BORIS MAGAŠ: Najviše sredstava općine dobije od Vinjerca. Treba nešto i vratiti stanovnicima

Vinjerca.

MARKO BRALA: Treba vidjeti situaciju i što se može uraditi po zakonu. Ako se može zakonski

obitelji Dadić produžiti zakup, produžiti ga ili u suprotnom raspisati natječaj. Samo zakonski.

IVICA KLANAC(načelnik): Pristajem samo po zakonu, ja odgovaram za učinjeno.

PREDSJEDATELJ: Predlažem da pročelnica, u roku od sedam dana, vidi koje nam je najbolje

zakonsko rješenje pa ćemo se sastati što prije.

BORIS MAGAŠ: Možemo telefonski dogovoriti sjednicu vijeća, obitelj Dadić ne može čekati.

Ad. 8. ) Prelazi se na osmu točku dnevnog reda

IVICA KLANAC (načelnik): Izgubili smo spor protiv HAC-a i RH i moramo platiti troškove. Prijašnji načelnici su bili upozoreni od strane odvjetnika iz Rijeke da odustanu ali predmet je od istih prenesen odvjetniku Ukaloviću u Zadar i sad odvjetnik Ukalović traži milijun kuna naplate za svoje usluge. Nitko nije provjeravao o kojem se iznosu spora radi. Isti problem imamo i sa poslovnom zonom. Markus Jurić nas je ovršio a Aldo Jurčević traži 550.000,00 kn zbog izgubljene dobiti. Također se i Colas sprema na tužbu zbog neodrađenih ugovornih odredbi. Ivica Juričević je sklopio ugovor da će dovesti infrastrukturu u poslovnu zonu za tri godine?! Sama struja dođe 30 milijuna kuna a cijela infrastruktura 60 milijuna kuna! HAC ćemo sve skupa platiti 2 milijuna kuna.

IVAN KLANAC: Morat ćemo ići u rebalans proračuna. Ni ne znamo gdje su završili novci od poslovne zone.

PREDSJEDATELJ: Kad ide zastara Soldi?

IVICA KLANAC (načelnik): Pokrenut je spor, nema zastare.

IVAN KLANAC: Plaćeno je 60.000,00 kn nekoj firmi za sređivanje knjiga, što je s tim?

IVICA ZURAK: Ne znam što je sa tom firmom, da li je u stečaju..

IVICA KLANAC(načelnik): V.D. Pročelnica je spominjala Nediljka Sjauša.

IVICA ZURAK: Nikakav Sjauš, to sam ja zatražio.

IVAN KLANAC: I što je ta firma uradila za te novce?

IVICA ZURAK: Ante je kontaktirao sa tom firmom.

IVICA KLANAC (načelnik): Ništa nije uradila, a po ugovoru je imala rok od 3 mjeseca za izradu. Također, po ugovoru je trebalo biti mjesečno plaćanje od 5.000,00 kn +PDV a odjedanput im je uplaćeno 31.000,00 kn.

IVICA ZURAK: Ne znam, za uplatu treba pitati knjigovođu.

IVICA KLANAC(načelnik): Neće knjigovođa ništa napraviti bez tvog potpisa.

IVAN KLANAC: Kako do sredstava iz fondova EU kad nemamo sređeno zemljište ni knjige?!

BORIS MAGAŠ: Spomenik u Vinjercu postavljen je 1954.g. na zemljištu Marije Veršić. Da li općina sada možda posjeduje taj teren jer je idealan za dječje igralište?

IVICA KLANAC (načelnik): Provjeriti ćemo česticu.

JOSIP RONČEVIĆ: Podsjećam samo za klimu na domu u Grguricama.

Završeno u 19,39 sati.

ZAPISNIČAR PREDSJEDNIK

Marina Šimurina Marin Galić